open-index/open-wikipedia-markdown huggingface dataset:
טיפוס הרים

**טיפוס הרים** או **אלפיניזם** הוא ספורט או תחביב. מטפסי הרים ידועים גם כ**אלפיניסטים**. מטפסי הרים יכולים לטפס על משטחים סלעיים או מכוסי קרח או שלג.

הסוג הפשוט של טיפוס הרים הוא ההליכה בין הגבעות או טיפוס על סלעים. קיומן של פסגות מהווה אתגר עבור מטפסי ההרים והם ניסו לטפס עליהן. ההיסטוריה המודרנית של טיפוס ההרים מתחילה עם כיבוש פסגת ההר מון בלאן באוגוסט 1786. פסגת מטרהורן נכבשה ב-1865 ובהמשך נכבשו כל פסגות הרי האלפים. כיבושי הפסגות נמשכו בהרים שמחוץ ליבשת אירופה וב-1953, נכבשה פסגת אוורסט, הגבוה בהרים על פני כדור הארץ. כיום מטפסים רבים, בעיקר באלפים, משתמשים במצנח רחיפה על מנת לרדת מפסגת ההר.

מזג האוויר בהרים משתנה במהירות ולכן קיימות סכנות מצד הטבע כמו, קור, קרח, גשם וערפל.

בפסגות ההרים הגבוהים יש קרח ושלג בכל ימות השנה וגם קרחונים או נחלי קרח.

## טיפוס הרים בישראל
טיפוס ההרים בארץ ישראל החל בשנות ה-30 של המאה ה-20, עת הוקם מועדון המטפסים הישראלי. בשנים האחרונות ספורט הטיפוס צובר תאוצה ונכון להיום, כ-7000 מטפסים יוצאים לטפס בטבע לפחות אחת לשבוע, על פי נתוני מועדון המטפסים.

חברי נבחרת ישראל בטיפוס מתחרים בתדירות קבועה בתחרויות בינלאומיות והגיעו למספר הישגי פודיום בתחרויות שונות באירופה.

בישראל ישנו מגוון גדול של מצוקים טבעיים המתאימים לטיפוס ספורטיבי בכל הרמות. עונת הטיפוס בארץ היא בין החודשים אוקטובר - מאי, עובדה ההופכת את ישראל ליעד טיפוס אטרקטיבי לחודשי החורף. בקיץ טיפוס ההרים מומלץ פחות בשל החום הכבד האופף את כל חלקי הארץ בעונה זו. בין אתרי הטיפוס הפופולריים בישראל ניתן למנות את מצוק תמנע, מצוק גיתה, מצוק עין פרת, מצוק זנוח ומצוק שילת.

## קישורים חיצוניים

* מאמרים בנושאי טיפוס
* הקטגוריה "טיפוס הרים" באנציקלופדיית הטיפוס
* 
* 
* 

## הערות שוליים

קטגוריה:טיפוס
יורוקופטר AS-332 סופר פומה

**סופר פומה** (**AS332 Super Puma**), הוא מסוק תובלה מתוצרת חברת יורוקופטר הצרפתית־גרמנית. המסוק נבנה במקור על ידי חברת איירוספסיאל הצרפתית כדגם משופר של מסוק האיירוספסיאל SA 330 פומה, וטס לראשונה ב־13 בספטמבר 1978.

המסוק נמכר לעשרות צבאות בכל העולם, בעיקר באירופה ובמזרח התיכון, ולכ־1,000 חברות אזרחיות. המפעילה האזרחית העיקרית של המסוק היא חברת התעופה הקנדית CHC, שמפעילה 48 מסוקי סופר פומה.

## קישורים חיצוניים

קטגוריה:מסוקי תובלה
קטגוריה:מסוקים צרפתיים
יעקב בקנשטיין

**יעקב דוד בקנשטיין** (1 במאי 1947 - 16 באוגוסט 2015) היה פיזיקאי ישראלי. פרופסור לפיזיקה שעמד בראש הקתדרה על שם פולק לפיזיקה עיונית באוניברסיטה העברית בירושלים והיה חבר באקדמיה הלאומית הישראלית למדעים. חתן פרס רוטשילד לשנת 1988, פרס ישראל לשנת 2005 ופרס וולף לשנת 2012.

## ביוגרפיה
בקנשטיין נולד במקסיקו סיטי שבמקסיקו, ובילדותו היגר עם משפחתו לארצות הברית. הוא למד שנה אחת כימיה במכון הפוליטכני של ברוקלין, אולם המשיך לתואר ראשון בפיזיקה, אותו סיים בהצטיינות יתרה, ולתואר שני בתחום זה. בקנשטיין למד אצל הפיזיקאי האמריקאי ג'ון וילר, ואת עבודת הדוקטורט שלו עשה באוניברסיטת פרינסטון בשנת 1972, ולאחריה עבר לאוניברסיטת טקסס לפוסט-דוקטורט. עלה לישראל בשנת 1974 מטעמים ציוניים, והפך חבר סגל במחלקה לפיזיקה באוניברסיטת בן-גוריון בנגב. בשנת 1990 עבר לאוניברסיטה העברית בירושלים.

## עבודתו המדעית
בקנשטיין תרם לייסוד התרמודינמיקה של חורים שחורים ולהיבטים אחרים של הזיקה בין מידע וכבידה. בשנת 1972, בגיל 25, הציע לייחס אנטרופיה לחור שחור. הוא הציע כי השטח הכולל של אופק האירועים כתוצאה של מיזוג בין חורים שחורים לא יכול לקטון, שהאנטרופיה של חור שחור פרופורציונלית לשטח אופק האירועים שלו.

בתחילה התקבלה טענתו בביטול בקהילה המדעית, כולל על ידי סטיבן הוקינג, שכן אם לחור שחור יש אנטרופיה צריכה להיות לו גם טמפרטורה, ואז הוא צריך לקרון כמו גוף שחור. אולם ב-1974 הוקינג גילה כי חור שחור יכול לפלוט קרינה, תוצאה של זוגות חלקיקים וירטואליים שנוצרים קרוב לפני אופק האירועים שלו. קרינה זו נקראת קרינת הוקינג. החישובים הראו שקרינה זו אכן מתאימה לקיום אנטרופיה הפרופורציונלית לשטח החור השחור, הרעיון נעשה למקובל, ואנטרופיה זו מכונה **[[אנטרופיה#אנטרופיה של חורים שחורים|אנטרופיית בקנשטיין־הוקינג]]**.

בקנשטיין תיאר את תגליתו כך: 

בקנשטיין עסק בניסיונות להשיג ביסוס יחסותי לדינמיקה הניוטונית המתוקנת שפיתח מרדכי מילגרום.

ב-2012 זכה בפרס וולף בפיזיקה, נימוקי השופטים: 

בקנשטיין, יהודי מאמין, ראה קשר בין אמונתו הדתית לעבודתו המדעית, ואמר כי הוא "מסתכל על העולם כתוצר של העבודה של הקדוש ברוך הוא. הוא קבע חוקים מאוד מסוימים ואנחנו נהנים מאוד לגלות אותם בעבודה מדעית - לראות איך הכל משתלב ביחד".

נפטר בפינלנד ב-16 באוגוסט 2015. בתו רבקה אף היא פיזיקאית וחברת סגל באוניברסיטה העברית, ובנו יהונדב הוא חבר סגל בפקולטה למדע והנדסה של חומרים בטכניון

## קישורים חיצוניים

* אתרו של בקנשטיין באתר האוניברסיטה העברית
* 
* ריאיון עם יעקב בקנשטיין, באתר "סיינטיפיק אמריקן ישראל"
* יעקב בקנשטיין, **[https://web.archive.org/web/20150924095237/http://www.sciam.co.il/archives/5312 מידע ביקום הולוגרפי]**, סיינטיפיק אמריקן ישראל, גיליון פברואר-מרץ 2004
* 
* 
* 
* 
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פיזיקאים ישראלים
קטגוריה:זוכי פרס רוטשילד
קטגוריה:חברי האקדמיה הלאומית הישראלית למדעים
קטגוריה:זוכי פרס ישראל לפיזיקה
קטגוריה:זוכי פרס וולף לפיזיקה
קטגוריה:בוגרי המכון הפוליטכני של ברוקלין
קטגוריה:בעלי תואר דוקטור מאוניברסיטת פרינסטון
קטגוריה:סגל אוניברסיטת בן-גוריון בנגב: פיזיקה
קטגוריה:סגל האוניברסיטה העברית בירושלים: פיזיקה
קטגוריה:עולים בשנות ה-1970
קטגוריה:ישראלים ילידי מקסיקו
קטגוריה:ציונות דתית: אישים
קטגוריה:יהודים הקבורים בהר המנוחות
קטגוריה:אסטרונומים ישראלים
קטגוריה:ישראלים שנולדו ב-1947
קטגוריה:ישראלים שנפטרו ב-2015
בלינזי

**בלינזי** הוא גזע של חתול הבית.

## היסטוריה של הגזע
הבלינזי הוא סיאמי ארוך שער. מדי פעם מופיעים סיאמיים ארוכי שיער כמוטציה עצמונית בשגרים של סיאמיים "רגילים". בעבר, אותם ארוכי שיער לא היו רצויים על ידי המגדלים כי לא עמדו בתקן הגזע של הסיאמי, ולכן הוציאו אותם מקווי הגידול. המצב השתנה בשנות החמישים, כאשר שתי מגדלות של הגזע הסיאמי, מריון דורסי מקליפורניה והלן סמית מניו יורק, גילו גורים ארוכי שער בין גורי הסיאמי שהומלטו אצלן. השתים החלו בתוכנית רבייה להפקת סיאמיים ארוכי שער. הייתה זו הלן סמית אשר הציעה להעניק לחתולים האלה את השם "בלינזי" בזכות הדמיון בין החתולים האלו לבין רקדני המקדשים הבלינזים. בשנת 1961 הגזע הוכר באמריקה, ורק באמצע שנות השבעים הגיע לאירופה.

## מבנה כללי
הבלינזי מופיע בדיוק באותם הצבעים של הסיאמי:

סיל-פוינט: פרווה בצבע שנהב כהה, חודים בצבע חום-אפרפר.

בלו-פוינט: פרווה בצבע לבן-כחלחל, חודים בצבע כחול-אפור.

צ'וקולט-פוינט: פרווה בצבע שנהב, חודים בגוון שוקולד חלב.

ליילק-פוינט: פרווה בצבע לבן-ורדרד, חודים בצבע אפור-ורדרד.

מלבד ארבעת הזנים הללו, קיימים זנים חדשים, המכונים בארצות הברית Javanese, ומופיעים במגוון גדול של צבעי חודים כמו: אדום, שנהב, לינקס (טאבי), טורטי, עשן ועוד.

לכל הזנים עיניים כחולות.

משקלם נע בין 3–5 ק"ג.

הגורים נולדים לבנים, ומפתחים את דוגמת החודים כשהם בני שבוע עד עשרה ימים.

תוחלת חייהם היא כממוצע 12 שנה.

## קישורים חיצוניים

קטגוריה:גזעי חתולים
ואן טורקי

**ואן טורקי** הוא גזע של חתול הבית שמוצאו מטורקיה והוא בעל פרווה לבנה עבה.

## היסטוריה של הגזע
מקורו של הגזע באזור ימת ואן שבדרום-מזרח טורקיה, והוא בוית לפני מאות שנים. בשנת 1955 רכשו שתי נשים אנגליות, שנפשו באזור האגם, זוג גורי חתולים לבנים עם כיתום ערמוני בראש ובזנב. השתיים ייבאו חתולים נוספים לאנגליה והחלו בתוכנית הרביה. הוואן הטורקי הוכר כגזע-תצוגה בשנת 1969. לארצות הברית הגיע מאוחר יחסית, בשנת 1982. כיום הוא נדיר בטורקיה.

## תיאור כללי
משקלו של הוואן הטורקי נע בין 4.5-8 ק"ג.

בהיותו חתול בר שנאלץ להתמודד בארץ מוצאו עם תנאי אקלים קשים, מדובר בחתול חסון.

רוב הפרווה לבנה, עם סימני צבע בעיקר בראש ובזנב. סימני הצבע יכולים להיות: ערמוני, שנהב, שחור, כחול, טורטי, עשן, טאבי חום או כחול-שנהב עם סימני טאבי. אפשר שעל הזנב יופיעו טבעות בהירות. העיניים בצבע ענבר, כחול או עין אחת בכל צבע.

חתולים מגזע מיוחד זה מתאפיינים בפרווה דוחת-מים, ונהנים על פי רוב לשחות בנחלים או בבריכות רדודות. תכונה נדירה זו זיכתה אותם בכינוי "החתול השוחה".

בקיץ, החתול משיר חלק ניכר מפרוותו ונראה כמעט כחתול קצר-שיער (מלבד הזנב שנשאר מלא), אולם בחורף פרוותו שוב ארוכה.

הוא מגיע לבגרות מלאה בגיל 3–5 שנים. תוחלת חייו בין 12 ל-14 שנה.

## קישורים חיצוניים

* 

קטגוריה:גזעי חתולים
ויקיטקסט

[ממוזער|262x262 פיקסלים|[פוטומונטאז' של קרחון מעל ומתחת לפני המים, עליו מבוסס סמל ויקיטקסט]]
**ויקיטקסט** (באנגלית: **Wikisource** – "ויקי־מקור") הוא מיזם של קרן ויקימדיה ומיזם־אחות לוויקיפדיה. המיזם מיועד להיות ספרייה הכוללת מאגר חופשי של טקסטים.

## היסטוריה
המהדורה הרב־לשונית של ויקיטקסט החלה את דרכה ב־6 בדצמבר 2003 (תחת שמה הנוכחי; הייתה קיימת לפני כן תחת השם Project Sourceberg).

המהדורה העברית נפתחה ב־2 באוגוסט 2004 (ט"ו באב תשס"ד). הייתה זו המהדורה הראשונה של ויקיטקסט המיוחדת לשפה אחת, בגלל הקשיים לערוך טקסט מימין לשמאל בממשק האנגלי (הפועל משמאל לימין).

ב־12 במאי 2005 אושרה בהצבעה הקמתן של מהדורות מיוחדות בכל השפות. הקמתם בפועל של אתרים בשפות רבות החלה בחודשים אוגוסט–ספטמבר 2005, ומאז ויקיטקסט הוא פרויקט רב־לשוני בדומה לרוב הפרויקטים של קרן ויקימדיה.

## ויקיטקסט העברי
מכיוון שעל טקסטים שמחברם נפטר לפני פחות משבעים שנה יש זכויות יוצרים, בוויקיטקסט ניתן למצוא בעיקר ספרי קודש. ספרי חול שפגו עליהם זכויות יוצרים ניתן למצוא בפרויקט בן־יהודה.

במהלך שנת 2007 הסתיימה יצירת מהדורת המקרא (התנ"ך) בוויקיטקסט, בשלוש מהדורות: כתיב, מנוקדת ועם טעמים. נוצר דף לכל פרק בנפרד ולכל פסוק בנפרד. תוכן לכל ספרי התנ"ך ניתן למצוא בדף "מקרא" בוויקיטקסט ופרטים לגבי הנוסח ואופן הצגתו בדף המתאר את אופן ההצגה של המקרא.

במקביל נפתח מרחב שם חדש בשם "ביאור" המשמש לכתיבת פירושים על טקסטים המופיעים בוויקיטקסט. לדוגמה אפשר למצוא פירוש על חלק ניכר מהתנ"ך, על המשנה וכן התחלה של פירושים על טקסטים נוספים.

במאי 2009 הגיע ויקיטקסט העברי ל־10,000 יחידות טקסט, תוך העלאת הספר משנה תורה לרמב"ם לאתר. הדף העשרת־אלפים היה רמב"ם הלכות מלוה ולוה יז. לאחר מכן, תוך פחות מחודש, ויקיטקסט הגיע ל־25,000 יחידות טקסט עם סיום העלאת כל הלכות משנה תורה לרמב"ם.

בספטמבר 2013 הגיע האתר לכמות של 100,000 יחידות טקסט.

נכון למאי 2023 האתר מכיל כ־240,000 יחידות טקסט.

במידת האפשר, יש בו גם טקסטים חדשים מעשרות השנים האחרונות, ואף כאלו שהעניין בהם הוא שימושי כגון ****. עם זאת, רוב הטקסטים החדשים מוגנים בזכויות יוצרים ולכן אסורים להעלאה לאתר.

### אתר הניווט בתנ"ך
ממוזער|לוגו אתר הניווט בתנ"ך|200x200 פיקסלים
אתר הניווט בתנ"ך הוא אתר עברי ללמידת התנ"ך, המציג טקסטים עתיקים כגון זה של התנ"ך עצמו ושל חלק ממפרשיו, וכן כולל מחקר מקורי בצורת מאמרים, פירושים, ועוד. באתר מנגנון המאפשר תגובות על הדפים בו, הפועל כמעין פורום, וכן מנוע חיפוש המשמש בפועל כקונקורדנציה לתנ"ך. באתר שימוש רב בקישור, בין הדפים בו לבין עצמם וכן בין הדפים בו לבין דפים רלוונטיים מחוץ לאתר. כך לדוגמה, ניתן ללחוץ על מילים ועל פראזות בתוך הטקסט של התנ"ך ולהגיע לערכים המבהירים אותן. הדגש על הקישור גם נותן את ידו לכלים ייחודיים כגון מאגר דמויות בתנ"ך המסודר בצורת עץ משפחה.

האתר נושא אופי דתי במידת-מה, המתבטא בשיח המושפע מהשקפות חז"ל על התנ"ך ובשימוש מועט, אם בכלל, בביקורת המקרא. עם זאת, האתר אינו מגדיר את עצמו כדתי ורבים ממשתמשיו אינם דתיים.

חלק ניכר מהאתר הוטמע בוויקיטקסט העברי, והדפים שיובאו ממנו מהווים חלק גדול מהדפים העוסקים במקרא ובפרשנותו בוויקיטקסט.

## ראו גם
* ויקיספר

## קישורים חיצוניים

* 

* הגרסה העברית של ויקיטקסט

## הערות שוליים

טקסט
קטגוריה:ספריות דיגיטליות
קטגוריה:אתרי אינטרנט שהושקו ב-2003
מעבורת החלל בוראן

[שמאל|ממוזער|250px|[מעבורת חלל|מעבורת החלל בוראן על גבי מטוס התובלה אנטונוב An-225]]
**מעבורת החלל בּוּראן** (ברוסית: **Буран**, סופת שלג) הייתה מעבורת חלל סובייטית שפותחה מ־1976 בתשלובת "מולניה" על ידי צוות מהנדסים בראשות גלב לוזינו-לוזינסקי כתגובה לתוכנית מעבורת החלל האמריקנית.

## רקע היסטורי

ברית המועצות, שהובילה תחילה את המירוץ לחלל, נשארה מאחור כאשר שוגרו המעבורות האמריקאיות הראשונות. כפי שבעבר בנתה את מטוס הנוסעים העל-קולי טופולב Tu-144, שכונה "קונקורדסקי", כדי להציג יכולת מתחרה למטוס הקונקורד המערבי, וזאת חודשיים לפני טיסתו הראשונה של הקונקורד, כך בנתה מעבורת חלל משלה, שנקראה "בוראן". פוליטיקאים סובייטים היו משוכנעים כי מעבורת החלל עשויה לשמש למטרות צבאיות ולכן היא מהווה איום פוטנציאלי למאזן הכוחות במהלך המלחמה הקרה. פרויקט הבוראן היה הגדול והיקר ביותר בהיסטוריה הסובייטית של חקר החלל.

כיוון שהופעת הבכורה של בוראן באה אחרי זו של מעבורת החלל קולומביה ובשל קווי הדמיון החזותיים בין שתי מעבורות החלל, רווחה במהלך המלחמה הקרה דעה שבפיתוח מעבורת החלל הסובייטית היה מעורב ריגול. היום ידוע שבעוד בחיצוניות ובצורה האווירודינמית שלה הייתה בוראן דומה מאוד למעבורות החלל האמריקאיות, הרי שכל מערכות האויוניקה שלה היו פרי פיתוח סובייטי עצמאי. הדמיון בצבעים היה תוצאה בלתי נמנעת של ההתמודדות עם בעיית הקרינה החזקה מחוץ לאטמוספירה והחום הרב בעת הכניסה לאטמוספירה. הצבע הלבן הוא רפלקטיבי במיוחד ומקרין הלאה את רוב הקרינה שפוגעת בו, ואילו גחון המעבורת, שסופג את עיקר ההלם של הכניסה לאטמוספירה, מצריך את החומר השחור.

הבוראן הורכבה על המשגר "אנרגיה" שמלכתחילה לא תוכנן במיוחד בשבילה. היא תוכננה הן למשימות מאוישות והן למשימות לא מאוישות, ועל כן ניחנה ביכולות אוטומטיות, שלא היו קיימות במעבורת האמריקאית.

## הבדלים עיקריים בין הבוראן למעבורות החלל האמריקאיות
* הבוראן יכלה להוביל 30 טונות של ציוד למסלול לעומת 25 טונות במעבורות האמריקאיות.
* הבוראן יכלה לשוב ולנחות במשקל מקסימלי של 20 טונות ציוד, לעומת 15 אצל האמריקאיות.
* האריחים להגנה נגד חום סודרו באופן שונה בבוראן. המהנדסים הרוסיים היו משוכנעים שהסידור שלהם יעיל יותר מהסידור של האמריקאים.
* מערכת הניהוג אצל הבוראן הייתה בטיחותית יותר, עשתה שימוש בחומרי דחף פחות רעילים, והייתה יעילה יותר.
* בניגוד למעבורת האמריקאית, הייתה לבוראן יכולת נחיתה אוטונומית, ללא טייס, אותה הפגינה בטיסת הניסוי היחידה שלה, שנערכה בשנת 1988. למרות רוחות צד בלתי צפויות, הצליחה הבוראן לשמור על מסלולה ולנחות על המסלול.
* כוח הגרר שפעל על הגוף האווירודינמי של הבוראן גדול יותר מאשר אצל המעבורת האמריקאית.

## שירות

ב־15 בנובמבר 1988 המריאה המעבורת למסלול ללא אנשי צוות וניהגה עצמה אוטומטית באופן מדויק. כמו המעבורת האמריקאית, גם למעבורת הרוסית היו עלויות שיגור גבוהות מאלו של שיגור על גבי טיל חד פעמי. מסיבה זו ומסיבות נוספות, בוטל הפרויקט לאחר שיגור לא מאויש אחד.

בשנת 2002 נהרסה הבוראן בהתמוטטות ההאנגר בו אוחסנה, בקוסמודרום בייקונור. באותה התמוטטות נהרגו 8 אנשים.

חלקים מאבות הטיפוס של הבוראן נמכרים כיום באינטרנט.

ב-3 ביוני 2015 הגיע צלם רוסי בשם ראלף מִירֶבס לבניין MZK בקוסמודרום בייקונור בקזחסטן, ושם צילם שתי מעבורות נוספות; את ה-OK-MT Engineering mockup ואת ה-OK-1K2 Second flight article. מדובר במעבורות שלא טסו לחלל.

## קישורים חיצוניים

* צילומי המעבורות שנותרו באתר של Ralph Mirebs
* כתבה אודות המעבורות ששרדו ב-Business Insider<br> 
* 
* 

## הערות שוליים

קטגוריה:מעבורות חלל רוסיות
קטגוריה:כלי טיס בעלי כנף דלתא
איבו סאנאדר

**איבו סאנאדר** (נולד ב-8 ביוני 1953 בעיר ספליט) הוא ראש ממשלת קרואטיה לשעבר, הורשע בשחיתות ונידון למאסר.

## קריירה
סאנאדר נולד ב-1953 בספליט, יוגוסלביה, למשפחה עניה ודתית ממעמד הפועלים. אימו ביקשה מהרקטור של הגימנסיה הקלאסית הדיוקסאלית , בית ספר הקתולי, לקבל את בנה כתלמיד מלגה. הוא הצטיין בלימודיו שם, בייחוד בהיסטוריה ובשפות.

בסיום לימודיו בגימנסיה, למד סאנאדר פילוסופיה ברומא במשך שנה אחת. בשובו לספליט ביוגוסלביה, פגש את מירז'אנה סאריק והתחתן איתה בשנת 1978. לאחר מכן היגרו בני הזוג לאינסבורק באוסטריה, ולמדו באוניברסיטת אינסבורק . בשנת 1982 קיבל סאנאדר תואר דוקטור מהאוניברסיטה.

ב-1983 שב סאנאדר ליוגוסלביה, ושימש כעורך, ובהמשך כעורך ראשי, בהוצאה לאור. ב-1987 שב לאוסטריה, והקים שם עסקים. לטענת תחקיר עיתונאי, סאנאדר חווה כישלונות בתחום העסקי, ואלו תרמו למעבר שלו לתחום הפוליטי.

הוא שב לספליט מאוסטריה לאחר כינון קרואטיה ב-1991.

שלא כמנהיגים פוליטיים אחרים בקרואטיה, סאנאדר לא היה חלק מהפוליטיקה בצעירותו, לא כחבר ב"ליגה הקומוניסטית הקרואטית" , מפלגת השלטון, ולא כדיסידנט.

כניסתו לעולם הפוליטיקה הייתה דרך מפלגת האיחוד הדמוקרטי מפלגת האיחוד הדמוקרטי", שייסד והנהיג פרניו טוג'מן . הוא הקים את הסניף של המפלגה בטירול, כשהיה עדיין באוסטריה. משם המשיך להתקדם במפלגה, שהפכה בהנהגתו של טוג'מן למפלגת השלטון.

כיהן כשר המדע והטכנולוגיה מ-1992 עד 1993 ולאחר מכן כממלא-מקום שר החוץ מ-1996 עד 2000 תחת השר מאטה גרניץ'.

בשנת 1999 נפטר בעודו מכהן נשיא קרואטיה דאז, פרניו טוג'מן, מייסד ומנהיג מפלגתו של סאנאדר. בבחירות שנערכו לאחר מותו של טוג'מן, הפסידה המפלגה לראשונה בבחירות, הן לפרלמנט הקרואטי והן לנשיאות קרואטיה. לאחר ההפסד, ביולי 2000, נבחר סאנאדר ליו"ר המפלגה והנהיגה כראש האופוזיציה. אחרי ניצחון מפלגתו ב-2003 מונה לראשות הממשלה. בתקופת כהונתו הושגה הבנה עם האיחוד האירופי להצטרפות קרואטיה לאיחוד. סאנאדר עמד בראש הממשלה גם לאחר הבחירות של שנת 2007, אם כי הפעם בקואליציה עם מפלגות יריבות, כמו המפלגה הסוציאל-ליברלית, ומפלגת האיכרים הקרואטית.

ביולי 2009 הודיע סאנאדר במפתיע על התפטרותו מראשות הממשלה ומהפוליטיקה. בסוף 2009 ניסה סאנאדר לחזור לפוליטיקה, אבל בסופו של דבר מפלגתו הוציאה אותו משורותיה. בדצמבר 2010 החליט הפרלמנט הקרואטי על הסרת חסינותו בעקבות חשדות למעורבות בשחיתות, הוא נמלט לאוסטריה אך הוסגר לקרואטיה ביולי 2011. הוא הורשע בעבירות שוחד ובנובמבר 2012 נגזרו עליו 10 שנות מאסר. ביוני 2014 בית המשפט העליון אישר את פסק הדין אך הפחית מעונשו ל-8.5 שנות מאסר. ב-2015 בוטל גזר הדין מסיבות פרוצודרליות, וסאנאדר נשלח למשפט מחדש. באותה עת סאנאדר כבר היה נתון במעצר ובבית כלא במשך כארבע שנים, על פרשות שחיתות אחרות, כמו לקיחת שוחד מחברת הנפט ההונגרית MOL . בנובמבר 2020 נגזר עליו עונש של 8 שנות מאסר בשל לקיחת כסף מחברות ציבוריות, במשפט בו חויבה גם מפלגתו, האיחוד-הדמוקרטי, להחזיר מיליוני דולרים.

סאנאדר בעל תואר בספרות ובשפות רומניות-צרפתיות מטעם אוניברסיטת אינסברק באוסטריה. מדבר בשפות: צרפתית, אנגלית, איטלקית, גרמנית.

נשוי ואב ל-2 ילדים.

## קישורים חיצוניים

## הערות שוליים

קטגוריה:ראשי ממשלת קרואטיה
קטגוריה:שרי מדע
קטגוריה:מורשעים בעבירות שוחד
קטגוריה:אישים שהוסגרו
קטגוריה:בוגרי אוניברסיטת אינסברוק
קטגוריה:ילידי 1953
יומן

[250px|ממוזער|שמאל|[מהדורת פקסימיליה|פקסימיליה של יומנה של אנה פרנק]]
**יומן** משמש לרישום אירועים לפי סדר הימים בלוח השנה. יומן עשוי להיות צופה פני עתיד, כלומר לשמש לרישום אירועים ומשימות המתוכננים לעתיד, או צופה פני עבר, כלומר לתאר אירועים לאחר התרחשותם.

## יומן משימות
יומן משימות משמש לרישום אירועים ומשימות המתוכננים לעתיד, כתזכורת למועד התרחשותם הצפוי ותורם ליכולת ארגון זמן. לעיתים היומן מעוצב מראש עם מקום בגודל קבוע לכל יום מימות השנה, ולעיתים הוא מאפשר כתיבה חופשית, כך שלכל יום מוקדש המקום הנדרש לתיאור אירועיו. עד לשלהי המאה העשרים נוהל היומן במחברת או ספרון קטן שיועדו לציוד לנשיאה יומיומית. בשלהי המאה העשרים עם התפתחות הטכנולוגיה פותחו כלים ממוחשבים שצמצמו את השימוש ביומן הנייר ואפשרו תיעוד אירועים אלקטרוני, דוגמת יומן גוגל.

ככלי לרישום משימות לביצוע משמש היומן בין השאר תלמידים, הרושמים בו פרטים על שיעורי הבית שלהם, ימי הולדת ועוד. מי שפעילותם כוללת פגישות (עם לקוחות, תלמידים וכדומה) משתמש ביומן לניהול לוח הזמנים שלו.

## יומן אישי
יומן אישי נכתב לרוב כדי לזכור (כעין ארכיון של זיכרונות). לעיתים הוא משמש לרישום אירועים, רגשות ומחשבות של בעל היומן. הכתיבה ביומן מתבצעת באופן שוטף. הכתיבה ביומן נחשבת פרטית, והצצה ליומן של אדם אחר נחשבת מעשה לא מקובל. כותבי היומנים האישיים מדמיינים את הקוראים האידיאליים של כתביהם (הורים, אהובים ואהובות מהכיתה או את עצמם בבגרותם). "קריאה רטרוספקטיבית ביומן של הכותב עצמו הוא אירוע טעון ורווי מבוכה".

לעיתים יומנו של אדם שנפטר משמש כעדות על חייו ואישיותו. דוגמה ליומן כזה הוא יומנה של אנה פרנק.

יומנים מסוימים הם בעלי ערך רב, בייחוד יומני מסע המתארים מאורעות שקרו בזמן מסעות, ומשמשים מקור לחקר אנתרופולוגיה ויחסים בין אישים בעמים שונים מנקודות מבטם של עמים אחרים.
ממוזער|353x353 פיקסלים|יומן של ילדה הלומדת בכיתה א', 2020
יומניו של אדם שהיה דמות ציבורית מתפרסמים לעיתים, ביוזמתו או ביוזמת יורשיו, ככלי לתיאור מעשיו ועולמו.

### יומן אישי ככלי ספרותי
ישנם גם סופרים אשר כותבים את ספרם בצורת יומן של הגיבור. דוגמאות לכך הם ספרי הנוער "יומני הנסיכה", "יומנו של חנון", ועוד.

ספרו של אלון חילו, "אחוזת דג'אני", נכתב כשילוב של שני יומנים שנכתבו על ידי גיבורי הספר. העובדה שאחד מגיבורי הספר, חיים מרגליות קלווריסקי, הוא דמות היסטורית אמיתית, והאמירה בהקדמה "מאת המביא לדפוס" כי ביסס את הספר על יומנו האישי של קלווריסקי, גרמה לחלק מהקוראים לחשוב שמדובר ביומן אמיתי, אף שהספר הוא ספר בדיוני.

"יומנה של אנה פרנק" נכתב כיומן אישי והתפרסם בהמשך כספר המתעד את קורותיה של הילדה היהודיה ומשפחתה במחבואם בתקופת השואה באמסטרדם, הולנד.

## יומן אינטרנטי
כאשר האינטרנט הפך לזמין ונפוץ, הוא אומץ על ידי רבים כאמצעי נוסף לתעוד החיים, עם ממד נוסף של קהל (מיידי, או עתידי). "היומן הפתוח" של קלאודיו פינהנז, שפורסם באתר MIT Media Lab מ-1994 עד-1996, נחשב ליומן המקוון הראשון. בנוסף, האינטרנט משמש כדרך לפרסום יומנים שטרם פורסמו, לתשומת לבם של היסטוריונים והקהל הרחב. כמו יומנו של Michael Shiner  - מייקל שיינר, אפרו-אמריקאי שחי במאה ה-19, בארצות הברית ותיעד את חייו, תחילה כעבד ואחר כך כאדם חופשי בוושינגטון די.סי.

## ראו גם
* בלוג – היומן בתרבות האינטרנט בת זמננו
* אוטוביוגרפיה
* ספר זיכרונות

## קישורים חיצוניים

* 

## הערות שוליים

*
קטגוריה:טכניקות ספרותיות
קטגוריה:יום
מישל דיין

**מישל דיין** (נולד ב-2 באוקטובר 1961) הוא כדורגלן עבר ישראלי ששיחק בעמדת הקשר, המזוהה בעיקר כקפטן הפועל ירושלים, וכמאמן כדורגל. נכון ל-2025 עובד דיין כפרשן כדורגל ברדיו ירושלים.

## קריירת משחק
דיין נולד וגדל בירושלים, וממחלקת הנוער של הפועל ירושלים עלה לבוגרים בעונת 1978/1979 ביחד עם יואב בסון. את הופעת הבכורה רשם כאשר החליף את אלי בן רימוז' במחצית. דיין שיחק בעמדת הקישור, ונחשב ביחד עם בן רימוז' ואברהם בן דוד (בנדה) לגדול השחקנים והסמלים של הפועל ירושלים ושיחק בה כקפטן הקבוצה במשך 9 עונות עד לפרישתו. 

דיין הוא שיאן ההופעות במדי הקבוצה, כשלזכותו 508 הופעות בהן כבש במסגרת הליגה 60 שערים. שיחק לתקופות קצרות גם בבני יהודה, הפועל אשדוד, צפרירים חולון ובית"ר רמלה, אך חזר לסירוגין להפועל ירושלים. בפברואר 1998 נאלץ דיין לפרוש לאחר שנפצע בעינו מכדור תועה שבעט חברו לקבוצה באימון וגרם לו כמעט לאבד את עינו.

## קריירת אימון
דיין מונה לראשונה למאמן קבוצת נעוריו הפועל ירושלים בעונת 1999/2000, אך עזב כמה מחזורים לסיום העונה, והקבוצה לבסוף ירדה ליגה. בשנת 2001 התמנה דיין למאמן הפועל ירושלים שוב, לאחר שהתדרדרה עד לליגה השלישית. הגעתו הפיחה רוח חדשה לקבוצה שתרמה לחזרתה המהירה לליגה הלאומית. תחת שרביטו הייתה הקבוצה קרובה לעלייה רצופה של שתי ליגות, אך היא כשלה במחזור האחרון, במשחק מול הפועל רעננה, במה שקרוי בפי אוהדי הפועל ירושלים כ"טראומת רעננה". תקופת אימונו ידעה עליות ומורדות, לצד יחסים מעורערים עם בעלי הקבוצה.

בשנים 2005 ו-2006 אימן מישל דיין את קבוצת הפועל אשקלון מהליגה הלאומית כאשר בעונת  סיים עם הקבוצה במקום השמיני. עקב ההצלחה הוארך חוזהו בקבוצה, אך בעונה שלאחר מכן התפטר דיין לאור הפסדי אשקלון בליגה, וקריאות הקהל כלפיו.

בחודש דצמבר 2006 חזר דיין לאמן בהפועל ירושלים, לאחר שמאמנה הקודם ושחקן העבר של הקבוצה יאיר אסייג התפטר לאור מיקומה של ירושלים במקום האחרון בליגה הלאומית.
דיין התפטר מהקבוצה לקראת סיום העונה, לאחר שלא הצליח לעמוד במשימתו, להשאיר את הפועל ירושלים בליגה הלאומית.

בתחילת עונת , מונה דיין למאמן הפועל בני לוד מהליגה הלאומית. הוא התפטר מהקבוצה לאחר רצף של הפסדים. בשלהי העונה, חתם על חוזה עם עירוני קריית שמונה מליגת העל. דיין החל באימון הקבוצה בעונה שלאחר מכן, אך ב-30 בנובמבר 2008 פוטר מתפקידו לאור התוצאות שהשיגה הקבוצה ודירוגה בתחתית הטבלה.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:ירושלים: כדורגלנים
קטגוריה:כדורגלני הפועל ירושלים
קטגוריה:כדורגלני בני יהודה תל אביב
קטגוריה:כדורגלני הפועל אשדוד
קטגוריה:כדורגלני צפרירים חולון
קטגוריה:מאמני כדורגל ישראלים
קטגוריה:מאמני הפועל ירושלים
קטגוריה:מאמני הפועל אשקלון
קטגוריה:מאמני הפועל בני לוד
קטגוריה:מאמני עירוני קריית שמונה
קטגוריה:ישראלים שנולדו ב-1961
נחל מיצר

**נַחַל מֵיצַר** הוא נחל אכזב בדרום רמת הגולן, הזורם אל הירמוך. שם הנחל נובע מהמעבר הצר הכלוא בינו ובין נחל עין גב, שבו עובר כביש חמת גדר - רמת מגשימים (כביש 98). אורכו של הנחל 9 קילומטר, ובו מפל מיצר, שגובהו תשעה מטרים. לאחריו יורד הנחל בתלילות לעבר הירמוך. הנחל מתחפר בשכבות הקירטון מתקופת האיאוקן, הנחשפות מתחת למעטה בזלת הכיסוי הדק של דרום רמת הגולן.

אגן הנחל מוכרז כשמורת טבע בשטח של 10,540 דונם, אשר הוכרזה לראשונה בצו אלוף ביום 22 ביוני 1972. הכרזה זו איבדה את תוקפה עם קבלת חוק הגולן בשנת 1981. בשמורה עצי אלון התבור ואלה אטלנטית, ומדרונות הנחל התלולים מכוסים בבתה עשבונית הכוללת שיחי מרווה ריחנית, רותם המדבר, חלבלוב מגובשש ועוד. באפיק הנחל גדלה צמחיית נחלים הכוללת עצי ערבה מחודדת, שיחי הרדוף הנחלים, פטל קדוש וקנה מצוי. עוד גדלים בשמורה חלמונית גדולה ואירוס הגלבוע.

## קישורים חיצוניים
* השמורה באתר iNature
* 

קטגוריה:רמת הגולן: נחלים
קטגוריה:שביל הגולן
קטגוריה:מיצר
ליאון

קטגוריה:שמות משפחה
קטגוריה:שמות משפחה ביהדות ספרד ופורטוגל
ליאון (מטבע)

ה**ליאון** (באנגלית: **Leone**) הוא ההילך החוקי של סיירה לאון מאז 1964. עד 1964 שימש במדינה השילינג של מערב-אפריקה הבריטית, שהיה ההילך החוקי בארבע המושבות של בריטניה במערב אפריקה: גמביה, סיירה לאון, ניגריה וגאנה מאז 1907.

על השטר בן 1000 ליאון שבתמונה מוצגת דמותו של באי בורה (Bai Bureh) שהנהיג מרד נגד הבריטים ב-1898.

## קישורים חיצוניים

קטגוריה:מטבעות אפריקה
קטגוריה:מטבעות

קטגוריה:סיירה לאון: כלכלה
מכ"ם מפתח סינתטי

[ממוזער|250px|הדמיית פני כוכב [נוגה, על פי מדידות מכ"ם מפתח סינתטי של גשושית מגלן]]
[שמאל|ממוזער|250px|אנטנת מכ"ם מפתח סינתטי מותקנת בחלקו האחורי של מטוס DC-8 של [נאס"א]]
**מכ"ם מִפְתָּח סינתטי** (באנגלית: **Synthetic Aperture Radar**, בראשי תיבות: **SAR**) הוא מכ"ם המותקן על מטוס או לוויין ועושה שימוש בשיטות מורכבות של עיבוד נתונים על מנת לאחד נתונים של מספר שידורים עוקבים לכדי תמונה אחת. שיטה זו מנצלת את תנועת המטוס או הלוויין בפרקי הזמן שבין השידורים כדי לדמות ביצועי מכ"ם בעל אנטנה גדולה בהרבה.

מכ"ם מפתח סינתטי מאפשר קבלת דימות ברזולוציה גבוהה מאוד של פני השטח הנסקר והעצמים הנמצאים עליו. המכ"ם מאפשר איסוף מודיעין צבאי בכל מזג אוויר, ומיפוי מפורט של כדור הארץ ושל כוכבי לכת אחרים.

בעשור השני של המאה ה-21 הוקמו חברות פרטיות שמספקות נתונים מלווייני עם מכ"ם מפתח סינתטי - Capella Space ו-ICEYE.

## עקרונות פעולה
בתצורה אופיינית, אנטנה בודדת המותקנת על מטוס נע משדרת סדרה של דפקים הנקלטים ומעובדים לאות משולב (סינתטי) המדמה תוצר של אנטנה ארוכה בהרבה מהגודל הפיזי של האנטנה הקיימת (ואף מאורכו של המטוס עצמו). עיבוד הנתונים מתבצע במערך מחשוב רב־עוצמה המסתייע בהתמרת פורייה ונמצא על גבי המטוס עצמו או בתחנה קרקעית.

## יתרונות
#עבודה בכל מזג אוויר – מכיוון שניתן לעבוד באורכי גל ארוכים שכמעט אינם נבלעים בעננים.
#עבודה לאורך כל שעות היממה (יום ולילה).
#דיוק שאיננו תלוי בטווח – כתוצר לוואי מהאינטגרציה, בניגוד למטרות "רגילות" מכ"מיות או אופטיות, אין התבדרות עם הטווח ומתקבל דיוק, תאי רזולוציה שווים לכל טווח.
#רזולוציה גבוהה – מכיוון שהאנטנה הסינתטית גדולה, ולכן כיווניותה טובה, ניתן לקבל תאי רזולוציה קטנים מאוד (חצי מטר עד כדי 10 ס"מ).
#חדירה קרקעית באורכי גל ארוכים

## חסרונות
#אינו יכול לראות מטרות נעות. העיבוד מבוצע דרך אינטגרציה על זמן ארוך, בהנחה שהמהירות העצמית ידועה. לכן מטרות נעות נמרחות או אף יוצאות מחוץ לתמונה.
#דורש כושר עיבוד נתונים גבוה.
#דורש מידע מפורט על התנועה העצמית, ובפרט צורות טיסה ספציפיות.

## שימושים
#יצירת מטרות עצמיים (בדגש על מזג אוויר)
#מיפוי
#בדיקת תפיסות לפני תקיפה
#מיפוי תשתיות או תופעות תת-קרקעיות

## כיוונים עתידיים
#אינטרפרומטריה – השוואת תמונות עוקבות (לאחר מספר דקות/שעות) ניתן להבחין בשינויים קטנים בסדר גודל מהרזולוציה, למשל צעדים בקרקע רכה.
#ISAR – שימוש ב־SAR על מטרות נעות תוך הנחת מודל תנועה.
#SAR בטיסה חופשית – ולא רק בטיסה ישרה ואופקית.

## מערכות SAR
* המכ"ם של מטוס הקרב F-16I ("סופה") כולל מוד SAR
* מטע"ד SAR ל־F-4 פנטום ו־F-15.
* לווייני SAR, כדוגמת טכסאר ואופק 10

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:מכ"ם
קטגוריה:גאוגרפיה
קטגוריה:מערכות מידע גאוגרפי
פרובאנס

ממוזער|250px|האזור המודרני של פרובנס
**פְּרוֹבַאנְס** (בצרפתית: **Provence**; באוקסיטנית: **Provença**) הוא אזור גאוגרפי בדרום צרפת, לשעבר פרובינקיה רומית וכיום חלק מחבל פרובאנס-אלפ-קוט ד'אזור. האזור נמצא דרומית לחבל בורגונדי וגובל בים התיכון מדרום ובאיטליה ממזרח. האזור כולל באורח מסורתי את הנפות (départements) ואר, ווקלוז, בוש-דו-רון, וכן חלקים מנפות אלפ-מאריטים ואלפ-דה-אוט-פרובאנס.

פרובאנס התפרסם בין השאר באתריו ההיסטוריים והתיירותיים, במטבח הפרובנסאלי הייחודי וביינותיו המשובחים.

## היסטוריה
מתיישבים יוונים מאסיה הקטנה ייסדו את העיר מאסאליה (מרסיי של היום) בשנת 600 לפנה"ס, ובהמשך הקימו עוד מושבות מסחר לאורך החוף. במקביל פלשו הקלטים לפנים הארץ, והתערבבו בתושבים הליגורים הקדומים של האזור. המרכז הקלטי-ליגורי היה העיר אָנטרְמוֹן.

במאה השנייה לפני הספירה הפכה רומא את חבל פרובאנס לפרובינקיה רומית, ומכאן שמו של האזור.

## גאוגרפיה
העיר המרכזית בפרובאנס היא מרסיי. ערים ידועות נוספות: אקס-אן-פרובאנס, אביניון, נים וארל.

## יהדות פרובאנס

כבר בתחילת האלף השני לספירה בתקופת ימי הביניים הייתה יצירה יהודית מקורית בפרובאנס. באותה העת התגורר בפרובאנס, בעיר נרבונה, רבי משה הדרשן אשר ליקט וחיבר ספרי מדרשים על התורה. יש להבחין בין 'פרובאנס' – מחוז מגוריהם של 'חכמי פרובאנס' שממערב לנהר הרון, לבין מחוז הידוע כיום כ'פרובאנס' שממזרח לרון, באזור שבין דרום האלפים מניס ועד אביניון. במחוז זה פרחו במאה ה-15 ארבע הקהילות במסגרת 'מדינת האפיפיור' והם: אביניון, קארפנטרה, קאבאליון ול'איל-סור-לה-סורג. ליהודי פרובנס נוסח תפילה ומנהגים ייחודיים רק להם, נוסח פרובאנס.

בימי הביניים, סביב המאות 12–14, פרחה קהילה יהודית גדולה ותוססת הקרובה בתרבותה ליהדות ספרד, שיצרה הגות ופרשנות מקרא מיוחדת, עסקה בפילוסופיה וגם בקבלה. עם יוצריה המרכזיים נמנים המאירי, הרד"ק, רלב"ג, רבי יהונתן הכהן מלוניל, רבנו זרחיה הלוי (בעל המאור), הראב"ד, בנו ר' יצחק סגי נהור ועוד רבים. יהודי פרובאנס דיברו בשפה מקומית – פרובנסלית יהודית. שפה זו קרובה מאוד לצרפתית, אך כוללת גם אלמנטים רבים מספרדית עקב הקרבה הגאוגרפית לספרד. רבני הפרובאנס היו מן הראשונים ללחום בשיטות הרמב"ם ובראשם רבנו שלמה מן ההר והרבנים האחים מלוניל הנודע כפולמוס הרמב"ם.

בניגוד ליהודי צרפת שגורשו ממנה באופן סופי בשנת 1394, יהודי פרובנס נשארו עד לשנת 1501 בה גורשו כמעט כל יהודי פרובנס. בארבע ערים בלבד נשארו יהודים, כיוון שהיו תחת שלטון האפיפיור, שלא גירש את היהודים מארצו. המנהגים ונוסח התפילה של יהודי פרובנס השתמרו בארבע ערים אלו עד לדור האחרון. רבים ממגורשי ספרד היגרו לפרובנס (כמו משפחתו של ההיסטוריון היהודי ר' יוסף הכהן הרופא) דבר שהפר את האיזון בין ההשפעה הספרדית לבין ההשפעה הצרפתית על המנהגים של היהודים שנשארו וקירב אותם יותר למנהגים הספרדיים. אף על פי כן, מנהגים עתיקים רבים נשתמרו בקרב יהודים אלו.

## לקריאה נוספת
* אביטל ענבר, "50 התענוגות של פרובאנס", הוצאת שטיינהרט שרב, 2017
* אביטל ענבר, **התענוגות של פרובנס**, הוצאה עצמית, תל אביב, 2000
* ב.ז בנדיקט, **מרכז התורה בפרובאנס**, אסופת מאמרים, מוסד הרב קוק, ירושלים תשמ"ה

## קישורים חיצוניים

* רונית סבירסקי, "ניחוחות פרובאנס", באתר Photour
* המדריך המלא – פרובאנס, באתר מסע אחר
* 
* 
* 
* 
* 
* 

## הערות שוליים

קטגוריה:צרפת: אזורים
קטגוריה:פרובאנס-אלפ-קוט ד'אזור: גאוגרפיה
אסכולת אשקאן

[שמאל|ממוזער|250px|'''[דמפסי ופירפו**, 1924, ציור מאת [[ג'ורג' בלווז]]]]
**אסכולת אשקאן''' היא קבוצת אמנים אמריקאים שציירה בסגנון ריאליסטי בתחילת המאה העשרים. אש קאן פירושו פח אשפה - השם ניתן לקבוצה בשל הצבעים הקודרים שבהם השתמשו כדי לתאר נופים עירוניים. בראש הקבוצה עמד רוברט אנרי שלתפיסתו ולחזונו האומנותי הייתה השפעה רבה בעיקר על אדוארד הופר, ג'ורג' בלווז ואחרים. 

## הרקע להיווצרות הקבוצה
בתחילת המאה העשרים העקרונות האומנותיים בארצות הברית היו עדיין מושפעים מהזרמים המסורתיים בציור האירופאי. המגמות המהפכניות האירופאיות טרם קנו אחיזה בתרבות האירופאית ולכן לא היו מוכרות בארצות הברית. התערוכה שלמעשה תרמה רבות לאפיון ה"שמונה" ולאסכולת אש קאן הייתה תערוכת הארמורי. בתערוכה זו הוצגו לראשונה בניו יורק יצירות אירופאיות מודרניות לצד יצירות אמריקאיות מודרניות. 

שמונת החברים הבולטים בקבוצה (שכונתה באופן טבעי "השמונה") היו:
*רוברט אנרי
*ארתור דייוויס
*מוריס פרנדרגסט
*ארנסט לוסון
* ויליאם גלקנס
*אוורט שין
*ג'ון סלואן
*ג'ורג' בנג'מין לוקס

## קישורים חיצוניים

* 

קטגוריה:ציור
קטגוריה:אסכולות באמנות
קטגוריה:ריאליזם
ארגון אחדות אפריקה

**ארגון אחדות אפריקה** או **הארגון לאחדות אפריקה** (באנגלית: **The Organisation of African Unity**, בצרפתית: **Organisation de l'unité africaine**) הוא ארגון מדינות אפריקה אשר הוקם ב-25 במאי 1963, ופורק ב-9 ביולי 2002 על ידי תאבו מבקי מדרום אפריקה, היושב ראש האחרון של הארגון. הארגון הוחלף בארגון חדש ושמו "**[[האיחוד האפריקאי]]**".

מטרתו המתוכננת של הארגון הייתה לקדם את האחדות והסולידריות של מדינות אפריקה ולשמש קול קולקטיבי ליבשת כולה. הארגון שם דגש גם על סילוק הקולוניאליזם משטחו, ויצירת קהילה ליברלית שתעזור לתנועות עצמאיות באפריקה.

מטה הארגון ישב באדיס אבבה, אתיופיה, בהזמנת שליט המדינה היילה סלאסי. מסמך הייסוד של הארגון נחתם על ידי 32 מדינות אפריקאיות עצמאיות. בעת התפרקותו של הארגון בשנת 2002, 53 מתוך 54 מדינות אפריקה היו חברות בארגון; מרוקו עזבה את הארגון בשנת 1985 לאחר הצטרפות סהרה המערבית בשנת 1982 (מרוקו טוענת לבעלות על סהרה המערבית). הארגון קיים מדי שנה ועידה של ראשי מדינות אפריקה.

ועדת השחרור של הארגון פעלה לסייע לארגונים שנאבקו למען עצמאות עמי אפריקה, כגון תנועות השחרור באנגולה.

מתחילתו סבל הארגון מסכסוכים פנימיים רבים ושיתוק שנבע מחילוקי דעות על דרך הפעולה הרצויה.

הארגון זכה ללעג רב עקב היותו בימת נאומים ללא שום כוח או השפעה. מזכ"ל האו"ם קופי ענאן, שהיה מגאנה, הילל את הארגון בכך שהוא קירב את האפריקאים. למרות זאת, במשך 39 שנות קיומו המבקרים טענו כי הארגון עשה מעט מאוד להגן על זכויותיהם וחירויותיהם של עמי אפריקה מהמנהיגים הפוליטיים שלהם.

## סוכנויות משנה בארגון

תחת הארגון עבדו מספר סוכנויות עצמאיות, בהן:
* איחוד התקשורת הפאן-אפריקאי - Pan-African Telecommunications Union (PATU)
* איחוד הדואר הפאן-אפריקאי - Pan-African Postal Union (PAPU)
* סוכנות החדשות הפאן-אפריקאית - Pan-African News Agency (PANA)
* איחוד ארגוני הטלוויזיה והרדיו הלאומיים של אפריקה - Union of African National Television and Radio Organisations (URTNA)
* איחוד מסילות הרכבת האפריקאי - Union of African Railways (UAR)
* הארגון לאחדות מסחרית באפריקה - Organisation of African Trade Union Unity (OATUU)
* המועצה העליונה לספורט באפריקה - Supreme Council for Sports in Africa

## קישורים חיצוניים

## הערות שוליים

קטגוריה:האיחוד האפריקאי
קטגוריה:פאן-אפריקניות
קטגוריה:ארגונים בין-לאומיים לשעבר
גריין (יחידת מידה)

ממוזער|דיסקת הזהב הקטנה ליד החץ הכחול היא חתיכת זהב טהור במשקל גריין אחד. כהשוואה מוצגים מטבעות נפוצים כיום.
**גריין** (באנגלית: **Grain** - גרגר) היא יחידת משקל עתיקה המבוססת על משקלם של גרגירי דגן, לרוב אורז. כיום יחידת המידה כמעט ואינה בשימוש, אך היא משמשת לתיאור משקלם של כדורי אקדחים.

## המרת יחידות
*1 גריין = 64.79891 מ"ג בדיוק.
*15.43 גריין ≈ 1 גרם.
*7,000 גריין = 1 ליברה (ליטרה) אווארדופואה (Avoirdupois) (בערך 454 גרם).
*5,760 גריין = 1 ליברה **טרוי** (Troy) (בערך 373 גרם).
*437.5 גריין = 1 אונקיה אווארדופואה.
*480 גריין = 1 אונקיה טרוי.
*24 גריין = 1 אגורה (pennyweight).

## קישורים חיצוניים
* 

קטגוריה:יחידות מידה: מסה
הר יונה

**הר יונה** הוא הר בגליל התחתון. גובהו 573 מטרים מעל פני הים, והוא ההר הגבוה ביותר ברכס הרי נצרת.

## גאוגרפיה
על המפנה המערבי של ההר ממוקמת שכונת רמות גולדה מאיר (לשעבר 'הר יונה א' ו-ב'), ממערב לכביש במורדות ההר צפונה נמצאת שכונת הר יונה ג'. ממזרח לו הכפר עין מאהל, ומצפונו, למרגלותיו, מצוי כפר כנא. על ההר מצויה שמורת טבע, שבה פורח מדי שנה האירוס הנצרתי. בסמוך להר זורם נחל ציפורי ממזרח למערב. ההר מוקף במעיינות רבים: עין אבינועם, עין רני, עין מהל, עין לפידות ועוד.

ההר נקרא על שם יונה הנביא אשר נולד בגת חפר, המזוהה בין היתר עם משהד הסמוכה. שמו המקורי של ההר בערבית הוא "ג'אבל סיח'", אם כי תרגום שמו הנוכחי לערבית הוא: "ג'בל יוּנס".

מרכז|ממוזער|750px|מבט מהר יונה ג, שמורת הטבע על ההר
מרכז|ממוזער|750px|מבט מהר יונה על כפר כנא

## קישורים חיצוניים
*  

## הערות שוליים

קטגוריה:שביל ישראל
יונה
יונה
קטגוריה:נוף הגליל
קלע אלון

**קלע אלון** או **קֶלַע** הוא יישוב קהילתי הנמצא בצפון רמת הגולן. היישוב קרוי על שמו של המוצב הסורי הנטוש "קלע" ועל שמו של יגאל אלון.

## היסטוריה
### תכנון היישוב
בסוף שנות ה-70 עלו תוכניות להקמת שני יישובים בצפון רמת הגולן, האחד ליד הכפר הנטוש קלע מצפון לצומת וואסט והשני ליד הכפר הנטוש מובראכין, מדרום לצומת וואסט.

בעת תכנונו של היישוב קלע התחרו על המקום התק"ם והתאחדות האיכרים, אשר בקשו כל אחד ליישב במקום גרעין שלו. ועדת גבתי בקשה להקצות את המקום לתק"ם, כדי להקים גוש התיישבות של התק"ם יחד עם עין זיוון, אורטל, מרום גולן ואל-רום, אולם השר אריאל שרון הקצה את המקום להתאחדות האיכרים. כפשרה הוחלט שהיישוב יינתן באופן זמני להתאחדות האיכרים ובאופן קבוע לתק"ם.

### ההתיישבות ליד צומת האמיר (ואסט) והכפר מובראכין
במאי 1981 עלו למקום שליד מובראכין, מערבית לצומת ואסט, מספר מתיישבים לכ-12 בתים שהוקמו עבורם, להתיישבות זמנית, שנקראה בשם "קלע". אבי בירן היה מזכיר היישוב. בסביבות שנת 1985 הם עברו ליישוב הקבע שהוקם ליד עין סמסם ונקרא בשם קדמת צבי. נקבע שלאחר המעבר לנקודת הקבע יוקם במקום קיבוץ של התק"ם. למקום שליד מובראכין נקבע השם הזמני "מרכז אכלוס צפון הגולן" ולאחר מכן השם **ברוכים**, על שם ח'רבת אל מובראכין הסמוך, אך מקום זה לא יושב שוב מעולם.

### ההתיישבות ליד צומת רויה
באוגוסט 1983 אושרה הקמת יישוב בשם קלע. בסוף 1983 טרם נעשו פעולות להקמת שני היישובים. ב-16 בספטמבר 1984 הוקם קיבוץ קלע אלון של תנועת התק"ם בן 36 מתיישבים. היישוב היה אזרחי, אך יושב זמנית על ידי חיילי נח"ל בשל"ת, עד בוא הגרעין הקבוע. מיקומו של הקיבוץ היה מצפון לצומת רויה וממזרח לציר הנפט, 4 ק"מ מערבית למיקום שתוכנן קודם ליד מובראכין. קיבוץ זה פורק בסוף שנת 1988, והמקום ננטש. בשנת 1990 הוקמה במקום היאחזות נח"ל בשם נח"ל קלע. בסוף שנת 1991 פינה הנח"ל את המקום, והוקם בו יישוב קהילתי על ידי גרעין של עולים מרוסיה. היישוב קלע ברוכים, נקרא לפעמים "ברוכים - קלע".

בשנת 1991 נכתב: "יש תוכניות להפוך את היאחזות הנח"ל קלע ברוכים ליישוב אזרחי בשם ברוכים שיקלוט 25 משפחות עולים מברית המועצות עד סוף 1991.

בשנת 2003 הוקמה מערבית לקלע ברוכים, מעבר לציר הנפט, שכונה נוספת הצופה אל עמק החולה, ושמה "קלע אלון". קלע אלון היא למעשה יישוב בפני עצמו אך מסיבות מדיניות, מוגדרים שני היישובים מבחינת הרשויות כיישוב אחד. שכונת קלע אלון התבססה והתרחבה, ואילו קלע ברוכים הצליחה פחות. המועצה האזורית גולן ניסתה להפיח רוח חדשה בשכונת קלע ברוכים ולהקים בה מכינה קדם-צבאית. במקום החלו עבודות לשיקום המבנים הנטושים, אך לבסוף גם מיזם זה הופסק. בשנת 2019 הונחה בשכונת קלע ברוכים אבן פינה של היישוב החדש "רמת טראמפ", שאמור להקים מחדש את היישוב הוותיק.

## לקריאה נוספת
* מיכה לבנה, **גולן - 20 שנה ועוד 2000**, משרד הביטחון – ההוצאה לאור, 1993

## קישורים חיצוניים

* 

## הערות שוליים

*
קטגוריה:היאחזויות נח"ל
קטגוריה:הנצחת יגאל אלון
קטגוריה:קיבוצים לשעבר
קטגוריה:ישראל: יישובים הקרויים על שם אישים
קטגוריה:יישובים שהוקמו ב-1981
רוטשילד

**רוטשילד** (**Rothschild**, או **Rothchild**) הוא שם משפחה שמקורו בגרמנית ומשמעותו מגן (או סמל) אדום.

בדרום-מערב גרמניה היו שכיחים שמות משפחה על פי סימונים או ציורים על בתים. כך למשל, הפך Rotes Schild ("שלט אדום") לשם Rothschild.

קטגוריה:שמות משפחה
קטגוריה:שמות משפחה אשכנזיים
קדמת צבי

250px|ממוזער|שמאל|אנדרטת יד עתניאל
**קִדְמַת צְבִי** היא מושבה של התאחדות האיכרים הממוקמת במרכזה של רמת הגולן, 3.5 ק"מ צפונית לקצרין. המושבה נמצאת בגובה של 480 מטרים מעל פני הים, בקרבת הכפר הסורי הנטוש "עין סומסום".

## שם הישוב
היישוב נקרא על שמו של צבי איזקסון שהיה נשיא התאחדות האיכרים. בעת הקמתו תכננו לקרוא ליישוב "עין שמשון" בשל מיקומו בקרבת הכפר הנטוש "עין סומסום".

## כלכלה
כלכלת היישוב כוללת חקלאות שלחין מטעי תפוחים, ענבי יין, אגסים, רפתות ולולים. ביישוב פועלים חמישה יקבי בוטיק קטנים בעלי כושר ייצור משותף של 130,000 בקבוקים בשנה.
מחצית מתושביו הבוגרים של היישוב הם מורים, וחציו השני עוסק במקצועות חופשיים.

## היסטוריה
בסמוך למקום בו נמצא כיום היישוב היו קיימים יישובים בתקופת המשנה, ונתגלו שני בתי כנסת עתיקים בא-דנקלה ועין נשוט.

קדמת צבי הוקמה בשנת 1981. בתחילה התמקמו המתיישבים בקלע, מוצב סורי שהיה ממוקם צפונית למקום בו נמצא היום היישוב קלע אלון, עד לאיתור המיקום ליישוב הקבע.. 
המתיישבים התכוונו להקים מושב אולם לבסוף הוקמה מושבה.
יישוב הקבע נוסד בשנת 1985.

## שירותים ציבוריים
במושבה מרפאה, מגרש כדורגל ומגרש כדורסל, מועדון נוער וגן.
במושבה פועל ארגון הנוער "התנועה החדשה - השומר החדש".

## יד עתניאל
ליד הכניסה לקדמת צבי נמצא אתר הזיכרון "יד עתניאל" לזכר טייס חיל האוויר הישראלי  שמטוס האוראגן שלו הופל על ידי הסורים במקום זה ב-8 ביוני 1967 במלחמת ששת הימים. גופתו נמצאה רק באוגוסט 1974 והובאה לקבורה בקיבוצו דורות. באתר יש גלעד ועליו זנב המטוס עם סמל חיל האוויר ולידו חלקים נוספים מהמטוס.

## לקריאה נוספת
* מיכה לבנה, **גולן - 20 שנה ועוד 2000**, משרד הביטחון – ההוצאה לאור, 1993.

## קישורים חיצוניים

*
*קדמת צבי - באתר הגולן
*, 1 באוקטובר 2019
## הערות שוליים

קטגוריה:מושבות
קטגוריה:ישראל: יישובים הקרויים על שם אישים
קטגוריה:יישובים שהוקמו ב-1981
לגולנד

ממוזער|הכניסה לפארק לגולנד גרמניה
**לגולנד** (באנגלית: **Legoland**) היא רשת של פארקי שעשועים, שמתמקדים כולם בעיקר בצעצועי לגו. הם אינם בבעלות מלאה של קבוצת לגו עצמה, אלא הם בבעלות ומופעלים על ידי חברת הפארקים הבריטית Merlin Entertainments.

פארק לגולנד בילונד (The Legoland Billund Resort) נפתח בבילונד שבדנמרק בשנת 1968, ואחריו נפתח לגולנד וינדזור בעיר וינדזור שבאנגליה בשנת 1996. פארקים נוספים מהרשת נפתחו גם בגרמניה, יפן, מלזיה, דובאי וארצות הברית (קליפורניה ופלורידה).

בנוסף, ישנם פארקים נוספים בדרום קוריאה, ניו יורק ושאנגחאי, שנמצאים כרגע בשלבי בנייה.

## אטרקציות
הפארקים מיועדים למשפחות עם ילדים צעירים (בני 11 ומטה), ולמרות שבין האטרקציות ישנן מספר רכבות הרים, הן לא רבות או קיצוניות כמו אלו שבפארקים אחרים ויש דגש רב יותר על מתקנים שמתאימים לילדים צעירים. פארקי לגולנד מחולקים לאזורים שונים, שזהים בכל הפארקים של הרשת. לדוגמה, כל ששת הפארקים כוללים את "לגו מינילנד" ("Lego miniland"), דגם מיניאטורי של כפר אשר כולל ציוני דרך והתרחשויות בהתאם למדינה שבה הפארק נמצא, ועשוי כולו ממיליוני לבני לגו אמיתיות.

### אלמנטים חינוכיים
ממוזער|הידראולופון, אחת מהאטרקציות החינוכיות בפארק
אחד ההיבטים המרכזיים של פארקי לגולנד הוא חינוך ולמידה.

דוגמאות:

* ערוצי זרימת מים שבהם המשתתפים יכולים לבנות סכרים מקוביות לגו ולהבין את יסודות הזרימה השכבתית והזרימה הטורבולנטית
* כלי נגינה אינטראקטיביים, כגון מזרקות מוזיקליות והידראולופון , שהוא מין עוגב מים בצורת קוביית לגו ענקית
* מרכז Lego Mindstorms  ללמידת יסודות התכנות באמצעות רובוטים
* אזור נהיגה (כולל אטרקציות כגון בית הספר לנהיגה, בית הספר לשיט, בית הספר לתעופה ואקדמיית האש)

כל מתקני הפארקים קשורים ללגו, ורבים מהם נראים כאילו הם עשויים מקוביות לגו.

## פארקים

## פארקים שנסגרו
בעבר, הוקם פארק לגולנד גרמניה, שפעל בשנים 1976-1973, והיה ממוקם בעיר סירקסדורף שבצפון גרמניה. בשנת 1976 הפארק נמכר; לגולנד סירקסדרף נקרא כעת האנסה פארק .

## קישורים חיצוניים
* 

קטגוריה:לגו
קטגוריה:פארקי מיניאטורות
יששכר

**יִשָּׂשכָר** (מבוטא יִשָּׂכָר) הוא בנו התשיעי של יעקב מלאה, שלה הוא הבן החמישי. יששכר הוא אבי שבט יששכר שזכו בנחלה בישראל באזור עמק יזרעאל.

## מדרש שמו
שמו מוסבר בספר בראשית: 
בשם יששכר מופיעה המילה 'שכר'. על פי לאה זהו שכרה על כך שנתנה ליעקב את שפחתה.

על פי מדרש תדשא פרק ח' נולד יששכר בי' באב ונפטר בגיל 122.

את שמו "יששכר" יש לקרוא לפי אהרן בן אשר כ"ישכר" (וכך היא הקריאה המקובלת ברוב העדות בקריאת התורה) ואילו לפי משה בן נפתלי יש לקרוא "יששכר".

## צאצאיו

## ברכת יעקב ליששכר
ברכת יעקב ליששכר מופיעה ב: 
ברכת יעקב מתארת את יששכר כעובד אדמה. יששכר גם יהיה משועבד לשכניו בעבודות כפייה. ברכתו של יששכר הוא החמור אשר בתרבויות מסופוטמיה, להבדיל מהתרבויות האירופאיות, היה נחשב לחיה בעלת כוח סיבולת וחוסן נפשי. זאב ויסמן חוקר המקרא רואה יסוד אירוני בין המעמסה, שהיא מנת חלקו של החמור אשר באה בניגוד למנוחה המתוארת בחלק השני של הברכה. לשיטתו בברכה זו טמון יסוד סאטירי למעמדו הפוליטי של שבט יששכר. אם ברכת יעקב הציגה את מלאכת המשא של יששכר, באה ברכתו של משה, והציגה אותו כיושב אהלים: 

## עץ משפחה
עץ משפחה המציג את הדורות הקודמים:

## קברו

בספר הישר מסופר: 
ובסדר הדורות מביא בשם "גלילות ארץ ישראל": 

בספר צוואות השבטים נאמר כי יששכר נקבר בחברון, בדומה לאמור בו לגבי שאר השבטים.

החוקר זאב "ז'אבו" ארליך הציע לזהות מסורת על קבורת יששכר במסגד בצפון-מזרח העיר העתיקה בשכם בשם "ג'מעה אל-אנבייה". לדבריו מצבה עתיקה במבנה הזכירה שם הדומה ליששכר, יחד עם שמות אחרים הדומים לזבולון ואשר.

## ראו גם

* עץ משפחה של דמויות מקראיות - מתרח ועד שלמה
* הסכם יששכר וזבולון

## לקריאה נוספת
*השם יששכר והגייתו אתר האקדמיה ללשון העברית.

## קישורים חיצוניים

* 

## הערות שוליים

קטגוריה:בני יעקב
קטגוריה:אישים בפרשת ויצא
קטגוריה:יורדי מצרים
קטגוריה:אישים בתנ"ך שהגיעו לגיל 110
קטגוריה:אפונימים
שעל

**שַׁעַל** הוא מושב של תנועת החרות הממוקם בצפון מערב רמת הגולן.
המושב שוכן לרגלי תל שיבאן, בגובה של 775 מטרים מעל פני הים. שמו של המושב הוא ראשי תיבות של המילים: "שב עם לאדמתו". עד שנת 1967 שכן במקום הכפר הערבי פרחתא, שננטש מתושביו במהלך מלחמת ששת הימים.

הגרעין שהקים את המושב, התגבש כמחאה על גינוייה של ישראל באו"ם בשנת 1976. במשך מספר שנים ישב הגרעין במחנה צבאי במזרעת קונייטרה. ב-1980 עבר היישוב למקומו הנוכחי.

כלכלת המושב מתבססת על גידולי שלחין (תפוחים, שזיפים, דובדבנים, ענבים לייצור יין) וכן על גידולי עדרי בקר וצאן ולול פיטום.

## לקריאה נוספת
* מיכה לבנה, **גולן - 20 שנה ועוד 2000**, משרד הביטחון – ההוצאה לאור, 1993.

## קישורים חיצוניים
* 
* שעל - באתר הגולן

## הערות שוליים

קטגוריה:יישובים שהוקמו ב-1976
קטגוריה:מושבים
קטגוריה:משקי חרות בית"ר
קטגוריה:מושבים במחוז הצפון
מידד שיף

**מידד שיף** (25 באוגוסט 1917 – 10 בנובמבר 2004) היה סופר עברי ועיתונאי.
## ביוגרפיה
נולד בראשון לציון וגדל בתל אביב. פרסם סיפורת מגיל צעיר. סיפוריו נתפרסמו בעיתונים ובכתבי עת ספרותיים, בעיקר של מחנה השמאל. בשנות ה-40 היה חבר ב"הגנה", אך בניגוד לסופרים בני דורו לא התקבל על ידי הממסד הספרותי בישראל ונחשב למתנגד חריף לממשלת מפא"י. תקופה מסוימת כתב ב"העולם הזה" ושיתף פעולה עם אורי אבנרי. ספרו הראשון, "מחרוזת דר": סיפורים, נדפס בשנת 1941. ספרו השני, "תחליף מודרני", הוא רומן בחרוזים המושפע מהרומנים המחורזים של אלכסנדר פושקין. ספרו המפורסם ביותר, שעורר מחלוקות ומהומות ספרותיות, הוא "שמעון צהמרא" – ספר שגיבורו הוא אדם שאמו יהודייה ואביו לבנוני בן העדה המרונית, אשר מנסה להשתלב בבוהמה התל אביבית של ראשית שנות המדינה.

בשנות ה-50 הרבה להופיע בתוכניות מלל של קול ישראל, ועורר עניין רב בקרב המאזינים בשל סגנון דיבורו הייחודי. שנים רבות שימש עורך לשוני בעיתון "הארץ", ב"ידיעות אחרונות" וב"קול ישראל". בשל דחייתו ואי ההבנה של יצירותיו חדל לפרסם בשלב מוקדם של חייו.

בנו הוא הסופר והקולנוען אגור שיף, בתו - ד"ר ברקת שיף-קרן, רופאה, מנהלת מרפאת כאב ופעילה פוליטית.

## כתביו
***מחרוזת זר**, לשהיו בציפייה לשיהיו, תל אביב, הנקדן, 1941
***תחליף מודרני**, רומן בארבעה פרקים, תל אביב, גוטנברג, 1947
***בני בליעל**, סיפורים, תל אביב, ארץ ישראל הצעירה, 1948
***שמעון צהמרא**, רומן, תל אביב, טברסקי, 1951
***סנשו פנצ'ר**, מסיפורי מידד (שיף), תל אביב, מנר, 1961
***קטעי ספרות ללמודי כתיבה בשנה א**, אסף מידד שיף, באר שבע, אוניברסיטת בן-גוריון בנגב, הפקולטה למדעי הרוח והחברה, תשמ"א, 1980

### ממאמריו
* "ושונא מתנות יחיה", **[[לשוננו לעם]]**, כ"ג, תשל"ב-1972
* "לשון שאין מלאכי השרת מכירין בו", **[[מאזנים (כתב עת)|מאזנים]]**, נ"ב, 1, 1981. 
*
*; 
*
*

## קישורים חיצוניים
* 
* 
* 
* 
* 
* מידד שיף, באלבום משפחות ראשון לציון
* אגור שיף מדבר על אביו מידד, בפודקאסט "על החיים ועל המוות" עם דפנה לוי, 19 במארס 2022

## הערות שוליים

קטגוריה:סופרים כותבי עברית
קטגוריה:סופרים ישראלים
קטגוריה:עיתונאים כותבי עברית
קטגוריה:עיתונאים ישראלים
קטגוריה:עורכים ספרותיים ישראלים
קטגוריה:בלשנים ולשונאים עבריים
קטגוריה:בלשנים ולשונאים ישראלים
קטגוריה:אנשי היישוב ילידי הארץ
קטגוריה:אישים הקבורים בבית הקברות ירקון
קטגוריה:ישראלים שנולדו ב-1917
קטגוריה:ישראלים שנפטרו ב-2004
רמות (מושב)

**רמות** הוא מושב של תנועת המושבים הנמצא כשני קילומטרים מחופה הצפון מזרחי של הכנרת במערבה של רמת הגולן וקרוי על שם מיקומו על שתי רמות.

## גאוגרפיה
היישוב שוכן על רמה קטנה שהיא המדרגה התחתונה של המדרון היורד מרמת הגולן לכנרת, בגובה של 10 מטרים מתחת לפני הים (כ-200 מטרים מעל פני הכנרת). זהו היישוב הנמוך ביותר מבין יישובי המועצה האזורית גולן. היישוב נמצא כ-2 ק"מ מזרחית לכנרת, וכ-7 ק"מ צפונית לעין גב.

היישוב נמצא למרגלות מתחם לביאה, אתר ארכאולוגי גדול מתקופת הברונזה הקדומה, בו אותרו גם ממצאים המיוחסים לבית כנסת מתקופת התלמוד.

על חופו של היישוב, שבעת היישובים הדתיים בגולן (חיספין, רמת מגשימים, נוב, אבני איתן, אלוני הבשן, קשת ויונתן), הקימו בית מלון לרווחת המבקרים הדתיים: "כינר-גליל".

## היסטוריה
המושב הוקם בשנת 1969. ראשית ישבו ראשוני המתיישבים בבתי הכפר הנטוש סקופיה, ולאחר שנתיים עברו להתגורר בבתים זמניים "משולשים" (אשר היוו את ראשיתו של כפר הנופש רמות), ובשנת 1973 התיישבו במיקום הנוכחי של היישוב. בשנת 2006 נכנס המושב לטווח האש של ארגון החזבאללה במהלך מלחמת לבנון השנייה. במהלך המלחמה נורו לעבר המושב כמה פעמים מטחי קטיושות 122 מ"מ לא נגרם נזק לרכוש או אבדות בנפש.

## כלכלה
כלכלת היישוב מתבססת על גידולי שלחין (מנגו, ליצ'י, פיג'ואה, תמרים, גויאבה ואבוקדו), גידולי פרחים, לולי פיטום, עדרי בשר בקר, פרות לחלב ועדר צאן. במושב כפר נופש גדול ומספר רב של צימרים.

## לקריאה נוספת
* מיכה לבנה, **גולן – 20 שנה ועוד 2000**, משרד הביטחון – ההוצאה לאור, 1993.

## קישורים חיצוניים

*
*רמות - באתר הגולן
* 

## הערות שוליים

קטגוריה:מושבי תנועת המושבים
קטגוריה:מושבים
קטגוריה:מועצה אזורית גולן
קטגוריה:יישובים במחוז הצפון
קטגוריה:יישובים שהוקמו ב-1969
קטגוריה:מושבים במחוז הצפון
מחזיר פינתי

שמאל|ממוזער|250px|מהלך קרני האור בפגיעה במחזיר פינתי עשוי מראות. ניתן לראות שהקרניים חוזרות לכיוון שבאו ממנו, ללא תלות בזווית הפגיעה
[ממוזער|מחזיר פינתי ב[מרחב תלת-ממדי|תלת־ממד]]
**מחזיר פינתי** (באנגלית: Corner reflector) הוא עצם פסיבי, שצורתו כצורתה של פינה שנחתכה מקובייה, המשמש כמחזיר לאות בתחום מגלי רדיו עד לאור נראה. ייחודו הוא בכך שאינו מפזר את האות הפוגע באופן שווה לכל הכיוונים, אלא מחזיר את רובו לכיוון המשדר.

## עקרון הפעולה
כאשר פוגע גל בעצם אקראי, חלקו מוחזר ממנו. בהחזרה רגילה תקף החוק באופטיקה, שלפיו זווית הפגיעה שווה לזווית ההחזרה. לפיכך, כאשר פוגע אות בעצם כלשהו, הסיכוי שחלק ממנו יחזור לכיוון מקור האות הוא קטן: לשם כך על העצם להיות ניצב לקרינה הפוגעת, והסיכוי לקבלת מצב זה באקראי הוא נמוך מאוד. במחזיר פינתי, לעומת זאת, יש שלושה משטחים מחזירים, ניצבים זה לזה. בגלל הגאומטריה המיוחדת, האות שפוגע באחד המשטחים מוחזר למשטח אחר, ומוחזר גם ממנו, בחזרה לכיוון המשדר. לכן חלק גדול מהאות שפוגע במחזיר הפינתי יחזור למשדר.

## שימושים
# מטרות מכ"ם בונים ממחזירים הבנויים משלושה משטחים ניצבים מוליכים, שמחזירים אות RF לכיוון השידור. 
# אנטנה כיוונית שבה לפחות שני משטחים ניצבים, כדי להשיג כיווניות.
# בתחום הנראה או בתת אדום בנויים מחזירים פינתיים משלושה משטחים ניצבים, מצופים במראות. מחזירים כאלה ניתן לייצר גם בגדלים זעירים ולשלב אותם במחזירי אור (לאופניים, לרכב וכדומה). 
# באופטיקה - מדידת מרחק מדויקת באמצעות תחנה כוללת

## קישורים חיצוניים

קטגוריה:מכ"ם
קטגוריה:אופטיקה